
	Odůvodnění hodnocení práce:
Bakalárska práca predstavuje možnosti rozvíjania predčitateľskej gramotnosti v špecifickom kontexte jej využitia na poznávanie a učenie. Z tohto hľadiska ide o odborne prínosnú prácu, nakoľko ukazuje možnosti využitia informačno-náučných textov v materskej škole, ktorá štandardne inklinuje k naratívnym textovým žánrom. Teoretická časť je spracovaná koncepčne – autorka nielen charakterizuje informačno-náučnú literatúru, ale snaží sa identifikovať dôležité vplyvy jej využívania v predškolskom období, aj sumarizovať odporúčania pre výber a použitie takýchto textov v praxi MŠ.
V rámci aplikačnej časti práce autorka spracovala a overila súbor edukačných aktivít uplatniteľných za účelom rozvíjania predčitateľskej gramotnosti a v kontexte rozvíjania poznania detí. Koncepcia súboru edukačných aktivít je objasnená (vrátane koncepcie vzdelávacieho, najmä materiálneho, prostredia), ich overenie prebehlo v menšej skupine detí (čo predstavuje limity aplikačnej časti práce). Priebeh implementácie autorka dokladovala nielen uvedením metodického postupu, ale aj reakciami a produktami detí, čo jej umožnilo efektívnejšiu evaluáciu edukačných aktivít aj z hľadiska učenia detí. Reflexie edukačných aktivít majú charakter voľného opisu bez špecifickej štruktúry.  

	Otázky k obhajobě:
Z hľadiska plánovania aj realizácie edukačných aktivít, čo považujete za najnáročnejšiu časť, pokiaľ chce učiteľka v materskej škole využívať informačno-náučné texty pri rozvíjaní predčitateľskej gramotnosti?

	Celkové hodnocení[footnoteRef:1]* [1: * Výsledná známka není aritmetickým průměrem jednotlivých kritérií hodnocení práce.] 

